钦定古今图书集成/明伦汇编/官常典/第522卷 > 吾也而
## 钦定古今图书集成/明伦汇编/官常典/第522卷 > 吾也而

按《元史》本传：“吾也而珊竹氏，状貌甚伟，腰大十围。父
曰图鲁华察，以武勇称。太祖五年，吾也而与折不那
演克金东京有功。九年，从太师木华黎取北京，领兵
为先驱，下之。捷闻，授金紫光禄大夫、北京总管都元
帅。留抚其人，绥怀有方，自京以南，相继来降。时金将
挞鲁以惠州渔河口为隘，有众数万，图复北疆。吾也”
而以锐兵千人击摧其锋，杀数千人，获其旗鼓羊马，
斩挞鲁于军中。有赵守玉者，据兴州，吾也而讨平之。
十一年，张致以锦州叛，又攻破之。木华𥟖大喜，以马
十匹、甲五事赏其功。十二年，兴州监军重儿以兵叛，
吾也而往征之。贼军射杀所乘马，军士愤怒，奋戈冲
击，大破贼军。十五年，从征山东，大战东平，驰赴陷阵，
生挟二将以还。木华黎壮之，以功上闻。十六年，从征
延安，矢中右股，力战破之。俄又取葭、鄜二州，擒金枭
将金铁枪以献。十七年，克凤翔及所属州郡。十八年，
从帝亲征河西。明年，下之，诏赐吾也而马五匹、甲一
事。二十年，从木华黎围益都。越二年，下三十馀城。太
宗元年，入觐，命与撒里荅、火儿赤征辽东，下之。三年，
又与撒里荅征高丽，下受、开、龙、宣、泰、葭等十馀城。高
丽惧，请和《吾也而》谕之曰：“若能以子为质，当休兵。”十
三年，遣其子𬘯从吾《也而》来朝。帝大悦，厚加赐予，俾
充北京、东京、广宁、盖州、平州、泰州、开元府七路征行
兵马都元帅，佩虎符。宪宗元年，召问东方事，对曰：“臣
虽老，倘藉威灵，指麾三军，敌国犹可克，况东方小丑
乎！”帝壮其言，问饮酒几何？对曰：“唯所赐。”时有一驸马
都尉在侧，素以酒称，命与之角饮，帝大笑，赐锦衣、名
马。俄谢病归。七年复来朝，帝悯其老，谓曰：“自太祖时
效劳至今者，独卿无愆。”赐赉甚厚，以都元帅授其中
子阿海。八年秋九月辛亥夜，中星陨帐前，光数丈有
声：吾也，而曰：“吾死矣。”明日卒，年九十六。